**RAPPORT FRA PROSJEKTET**

**"RETNINGSLINJER FOR INFORMASJONSSIKKERHET, DATASIKKERHET OG PERSONVERN"**

Prosjektet og mål for arbeidet ble presentert for personalgruppene i de 4 bhg på personalmøter i egne barnehager. Prosjektgruppa ble satt sammen av ansatte fra hver bhg som hadde lyst til å jobbe med dette. Viktig at det var både styrere, ped.ledere og assistenter/ fagarbeidere representert fordi dette gjelder ALLE uansett rolle.

Gruppa har bestått av styrer fra alle bhg i tillegg til ped.leder fra Barnetun og assistent fra Sylteren og Soltun. Siri Møller har koordinert og sammenfattet arbeidet.

Vi delte gruppa i to fordi vi delte temaet i to:

1. Retningslinjer for informasjonssikkerhet og personvern og
2. Nettvett ved bruk av sosiale medier.

Gruppene har jobbet hver for seg og møttes for å samkjøre innimellom.

Foreldremøter:   
Alle barnehagene har hatt nettvett som tema på foreldremøte siste året. Årlig tema på foreldremøtene.

Vår 2013; delte ut hefte «Bilder av barn på nett» veiledningshefte. Tatt opp som tema på foreldremøter.

3 prosjektgruppemøter og møter utenom.

Et fellesmøte 24.09.13 hvor retningslinjene så langt ble lagt frem og ulike caser ble diskutert i grupper på tvers av barnehagene. Positiv bevisstgjøring!

Retningslinjene lagt inn som en del av beredskapen i bhg, og veiledningshefte for foreldre er delt ut. "Vær varsom"-plakat er hengt opp slik at både ansatte og foreldre ser den.

Alle ansatte må skrive under på at de har satt seg inn i retningslinjene. Kontrollskjema utarbeides for å sikre årlig gjennomgang. Vi har også utarbeidet et avviksskjema de ansatte skal bruke hvis de blir oppmerksom på brudd på retningslinjene/ gjeldende lovverk.

Retningslinjene er laget i tråd med gjeldende lovverk og vi har brukt veiledningsheftet som kom fra IKT-senteret i 2013.

Prosjektmidlene er hovedsaklig brukt til koordinator, blekk og annet nødvendig utstyr, og noe vikarutgifter. Styrers innsats har vært bhgs bidrag.

På vegne av prosjektgruppa som har bestått av Linn Almenningen, Nina Reitan, Vigdis Torgvær, Vigdis Austaker, Helen Karijord, Miriam Laumann og undertegnede

22.05.14

Siri Møller  
Koordinator